ઇન્ટરનેશનલ ડેસ્કઃ હવાઇ આઇલેન્ડના કિલાઉ જ્વાળામુખી છેલ્લાં બે અઠવાડિયાથી સક્રિય થયા હતા હવે લાવા સમુદ્રમાં ભળી રહ્યો છે. ગત શનિવારથી જ્વાળામુખીમાંથી વધુ ઝડપથી લાવા નિકળી રહ્યો છે. હવાઇના બિગ આઇલેન્ડ પર લાવાના બ્લાસ્ટના કારણે આકાશમાં એસિડ અને કાચના નાના ટૂકડાંઓના વાદળો બંધાઇ રહ્યા છે. હવાઇ ઓથોરિટીએ સોમવારે સ્થાનિકોને ટોક્સિક સ્ટીમ ક્લાઉડ (ઝેરી વરાળથી બનતા વાદળો)થી દૂર રહેવાની ચેતવણી આપી છે. કારણ કે, જ્વાળામુખીનો લાવા સમુદ્રમાં ભળતાં જ કેમિકલ રિએક્શનના કારણે અહીંના હવામાનમાં ઝેરી ગેસ ભળી રહ્યો છે. ઉપરાંત હવામાં 300 ફૂટની ઊંચાઇએ લાવા ફેંકાઇ રહ્યો છે.